CELEX: 32017D0098
Language: el
Date: 2017-01-18 00:00:00
Title: Εκτελεστική απόφαση (ΕΕ) 2017/98 της Επιτροπής, της 18ης Ιανουαρίου 2017, για την τροποποίηση του παραρτήματος της εκτελεστικής απόφασης 2013/519/ΕΕ όσον αφορά το υπόδειγμα υγειονομικού πιστοποιητικού των ζώων για τις εισαγωγές στην Ένωση σκύλων, γατών και ικτίδων [κοινοποιηθείσα υπό τον αριθμό C(2017) 123] (Κείμενο που παρουσιάζει ενδιαφέρον για τον ΕΟΧ )

20.1.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 16/37
               
            ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/98 ΤΗΣ ΕΠΙΤΡΟΠΉΣ
      της 18ης Ιανουαρίου 2017
      για την τροποποίηση του παραρτήματος της εκτελεστικής απόφασης 2013/519/ΕΕ όσον αφορά το υπόδειγμα υγειονομικού πιστοποιητικού των ζώων για τις εισαγωγές στην Ένωση σκύλων, γατών και ικτίδων
      
         
            [κοινοποιηθείσα υπό τον αριθμό C(2017) 123]
         
      
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα I του παραρτήματος Α της οδηγίας 90/425/ΕΟΚ (1), και ιδίως το άρθρο 17 παράγραφος 2 πρώτο εδάφιο στοιχείο β),
      Εκτιμώντας τα ακόλουθα:
      
                  (1)
               
               
                  Η οδηγία 92/65/ΕΟΚ προβλέπει ότι σκύλοι, γάτες και ικτίδες μπορούν να εισάγονται στην Ένωση μόνο από εγκεκριμένα εδάφη ή εγκεκριμένες τρίτες χώρες και θα πρέπει να συνοδεύονται από υγειονομικό πιστοποιητικό αντίστοιχο με υπόδειγμα που συντάσσεται σύμφωνα με τη διαδικασία που προβλέπεται στην οδηγία. Το μέρος 1 του παραρτήματος της εκτελεστικής απόφασης 2013/519/ΕΕ της Επιτροπής (2) καθορίζει το υπόδειγμα του υγειονομικού πιστοποιητικού.
               
            
                  (2)
               
               
                  Στο υπόδειγμα του υγειονομικού πιστοποιητικού των ζώων γίνεται αναφορά στην απαιτούμενη επιτυχή δοκιμή για ανοσολογική αντίδραση στον αντιλυσσικό εμβολιασμό που θα πρέπει να πραγματοποιείται σε δείγμα αίματος που λαμβάνεται από σκύλους, γάτες και ικτίδες που προέρχονται ή που έχει προγραμματιστεί να διαμετακομιστούν μέσω εδάφους ή τρίτης χώρας που καταγράφεται στο παράρτημα I της απόφασης 2004/211/ΕΚ (3) ή στο μέρος 1 του παραρτήματος II του κανονισμού (ΕΕ) αριθ. 206/2010 (4).
               
            
                  (3)
               
               
                  Μετά από κατ' εξακολούθηση παραποίηση εργαστηριακών εκθέσεων αποτελεσμάτων δοκιμασιών τιτλοδότησης αντισωμάτων λύσσας, πρέπει να ζητείται από τους υπαλλήλους πιστοποίησης σε εδάφη ή τρίτες χώρες να μην πιστοποιούν τα ικανοποιητικά αποτελέσματα της εν λόγω δοκιμασίας παρά μόνον εφόσον έχει επαληθευτεί η γνησιότητα της εργαστηριακής έκθεσης. Ειδικό επεξηγηματικό σημείωμα θα πρέπει να συμπεριληφθεί, για τον σκοπό αυτό, στο υπόδειγμα του υγειονομικού πιστοποιητικού των ζώων.
               
            
                  (4)
               
               
                  Επιπλέον, η καταχώριση σχετικά με την ημερομηνία εφαρμογής ή ανάγνωσης του τατουάζ ή του μικροτσίπ σκύλων, γατών ή ικτίδων στο μέρος I του υποδείγματος υγειονομικού πιστοποιητικού των ζώων ενίοτε παρερμηνεύεται από τους υπαλλήλους πιστοποίησης σε τρίτες χώρες και, κατά συνέπεια, έχει προκαλέσει προβλήματα κατά τους κτηνιατρικούς ελέγχους σε συνοριακούς σταθμούς ελέγχου. Για να αποφευχθούν τυχόν παρανοήσεις, η καταχώριση αυτή πρέπει να διαγραφεί από το μέρος I του υποδείγματος υγειονομικού πιστοποιητικού στο οποίο περιγράφονται τα ζώα και να εισαχθεί στο μέρος II του εν λόγω πιστοποιητικού, το οποίο αφορά την πιστοποίηση των ζώων. Ειδικό επεξηγηματικό σημείωμα σχετικά με την επαλήθευση της σήμανσης θα πρέπει επίσης να συμπεριληφθεί στο μέρος II.
               
            
                  (5)
               
               
                  Συνεπώς, το παράρτημα της εκτελεστικής απόφασης 2013/519/ΕΕ θα πρέπει να τροποποιηθεί αναλόγως.
               
            
                  (6)
               
               
                  Για να αποφευχθεί τυχόν διαταραχή στις εισαγωγές στην Ένωση αποστολών σκύλων, γατών και ικτίδων, κατά τη διάρκεια μεταβατικής περιόδου θα πρέπει να επιτρέπεται, υπό ορισμένες προϋποθέσεις, η χρήση πιστοποιητικών που εκδίδονται σύμφωνα με τους ενωσιακούς κανόνες εν ισχύ πριν από την ημερομηνία εφαρμογής της παρούσας απόφασης.
               
            
                  (7)
               
               
                  Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το παράρτημα της εκτελεστικής απόφασης 2013/519/ΕΕ τροποποιείται σύμφωνα με το παράρτημα της παρούσας απόφασης.
      Άρθρο 2
      Για μεταβατική περίοδο έως τις 30 Ιουνίου 2017, τα κράτη μέλη εγκρίνουν τις εισαγωγές στην Ένωση σκύλων, γατών και ικτίδων που συνοδεύονται από υγειονομικό πιστοποιητικό το οποίο έχει εκδοθεί το αργότερο την 31η Μαΐου 2017 σύμφωνα με το υπόδειγμα που ορίζεται στο μέρος 1 του παραρτήματος της εκτελεστικής απόφασης 2013/519/ΕE στην έκδοσή της πριν από τις τροπολογίες που εισήχθησαν με την παρούσα απόφαση.
      Άρθρο 3
      Η παρούσα απόφαση εφαρμόζεται από την 1η Ιουνίου 2017.
      Άρθρο 4
      Η παρούσα απόφαση απευθύνεται στα κράτη μέλη.
      
         Βρυξέλλες, 18 Ιανουαρίου 2017.
         
            
               Για την Επιτροπή
            
            Vytenis ANDRIUKAITIS
            
               Μέλος της Επιτροπής
            
         
      
      
         (1)  ΕΕ L 268 της 14.9.1992, σ. 54.
      
         (2)  Εκτελεστική απόφαση 2013/519/ΕΕ της Επιτροπής, της 21ης Οκτωβρίου 2013, για τον καθορισμό καταλόγου τρίτων χωρών και εδαφών από τις οποίες επιτρέπονται οι εισαγωγές στην Ένωση σκύλων, γατών και ικτίδων καθώς και για το υπόδειγμα υγειονομικού πιστοποιητικού για τις εν λόγω εισαγωγές (ΕΕ L 281 της 23.10.2013, σ. 20).
      
         (3)  Απόφαση της Επιτροπής 2004/211/ΕΚ, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών και για την τροποποίηση των αποφάσεων 93/195/ΕΟΚ και 94/63/ΕΚ (ΕΕ L 73 της 11.3.2004, σ. 1).
      
         (4)  Κανονισμός (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (ΕΕ L 73 της 20.3.2010, σ. 1).
      
         ΠΑΡΑΡΤΗΜΑ
         Στο παράρτημα, το μέρος 1 αντικαθίσταται από το ακόλουθο κείμενο:
         
            «ΜΕΡΟΣ 1
            
               Υπόδειγμα υγειονομικού πιστοποιητικού των ζώων για τις εισαγωγές στην Ένωση σκύλων, γατών ή ικτίδων
            
            Κείμενο της εικόνας
            
               ΧΩΡΑ:
               Κτηνιατρικό πιστοποιητικό για την ΕΕ
               Μέρος I: Στοιχεία της αποστολής
               I.1. Αποστολέας
               Όνομα
               Διεύθυνση
               Χώρα
               Τηλ.
               I.2. Αριθμός αναφοράς του πιστοποιητικού
               I.2.α.
               I.3. Αρμόδια κεντρική αρχή
               I.4. Αρμόδια τοπική αρχή
               I.5. Παραλήπτης
               Όνομα
               Διεύθυνση
               Χώρα
               Τηλ.
               I.6.
               I.7. Χώρα καταγωγής
               Κωδι-κός ISO
               I.8.
               I.9. Χώρα προ-ορισμού
               Κωδι-κός ISO
               I.10. Περιοχή προορισμού
               Κωδι-κός
               I.11. Τόπος καταγωγής
               Όνομα Αριθμός έγκρισης
               Διεύθυνση
               Όνομα Αριθμός έγκρισης
               Διεύθυνση
               Όνομα Αριθμός έγκρισης
               Διεύθυνση
               I.12. Τόπος προορισμού
               Όνομα Αριθμός έγκρισης
               Διεύθυνση
               I.13. Τόπος φόρτωσης
               I.14. Ημερομηνία αναχώρησης
               I.15. Μεταφορικό μέσο
               Αεροπλάνο Πλοίο Σιδηροδρ. βαγόνι
               Οδικό όχημα Άλλο
               Ταυτοποίηση
               Αριθμοί αναφοράς εγγράφου
               I.16. Συνοριακός σταθμός ελέγχου εισόδου στην ΕΕ
               I.17.
               I.18. Περιγραφή του εμπορεύματος
               I.19. Κωδικός εμπορεύματος (κωδικός ΕΣ)
               010619
               I.20. Ποσότητα
               I.21.
               I.22. Αριθμός μονάδων συσκευασίας
               I.23. Αριθμός σφραγίδας/εμπορευματοκιβωτίου
               I.24.
            
            Κείμενο της εικόνας
            
               I.25. Πιστοποιημένα εμπορεύματα για:
               Άλλα Ζώα συντροφιάς Εγκεκριμένοι οργανισμοί
               I.26.
               I.27. Για εισαγωγή ή είσοδο στην ΕΕ
               I.28. Ταυτοποίηση των εμπορευμάτων
               Είδος (Επιστημονική ονομασία)
               Σύστημα ταυτοποίησης
               Αριθμός ταυτοποίησης
               Ημερομηνία γέννησης (ηη/μμ/εεεε)
            
            Κείμενο της εικόνας
            
               ΧΩΡΑ
               Εισαγωγές στην Ένωση σκύλων, γατών, ικτίδων
               II. Υγειονομικές πληροφορίες
               II.α. Αριθμός αναφοράς του πιστοποιητικού
               II.β.
               Ο/η υπογεγραμμένος/-η επίσημος/-η κτηνίατρος τ (συμπληρώστε το όνομα της τρίτης χώρας) πιστοποιώ ότι τα ζώα που περιγράφονται στο πλαίσιο I.28:
               II.1. προέρχονται από εκμεταλλεύσεις ή επιχειρήσεις που περιγράφονται στο πλαίσιο Ι.11, οι οποίες είναι καταχωρισμένες από την αρμόδια αρχή και δεν υπόκεινται σε οποιονδήποτε αποκλεισμό για λόγους υγείας των ζώων, όπου τα ζώα υποβάλλονται σε τακτικές εξετάσεις, και οι οποίες συμμορφώνονται με τις απαιτήσεις που διασφαλίζουν την καλή διαβίωση των διατηρούμενων ζώων·
               II.2. δεν εμφάνιζαν σημάδια νόσων και ήταν σε φυσική κατάσταση για την προβλεπόμενη μετακίνηση κατά τον χρόνο της εξέτασης από κτηνίατρο εξουσιοδοτημένο/-η από την αρμόδια αρχή εντός 48 ωρών πριν από τον χρόνο της αποστολής·
               (1) είτε [II.3. προορίζονται για οργανισμό, ινστιτούτο ή κέντρο που περιγράφεται στο πλαίσιο I.12 και έχει εγκριθεί σύμφωνα με το παράρτημα Γ της 92/65/ΕΟΚ του Συμβουλίου, και προέρχονται από έδαφος ή τρίτη χώρα που καταγράφεται στο παράρτημα II του εκτελεστικού κανονισμού (ΕΕ) αριθ. 577/2013 της Επιτροπής]·
               (1) είτε [II.3. ήταν ηλικίας τουλάχιστον 12 εβδομάδων κατά τον αντιλυσσικό εμβολιασμό και έχουν παρέλθει τουλάχιστον 21 ημέρες από την ολοκλήρωση του πρώτου αντιλυσσικού εμβολιασμού (2) που διενεργήθηκε σύμφωνα με τις απαιτήσεις ισχύος που ορίζονται στο παράρτημα III του κανονισμού (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου και κάθε μετέπειτα επαναληπτικός εμβολιασμός διενεργήθηκε εντός της περιόδου ισχύος του προηγούμενου εμβολιασμού (3)]· και
               (1) είτε [II.3.1. προέρχονται από έδαφος ή τρίτη χώρα που καταγράφεται στο παράρτημα II του εκτελεστικού κανονισμού (ΕΕ) αριθ. 577/2013 της Επιτροπής και στον πίνακα περιλαμβάνονται πληροφορίες σχετικά με τον τρέχοντα αντιλυσσικό εμβολιασμό]·
               (1) είτε [II.3.1. προέρχονται ή έχει προγραμματιστεί να διαμετακομιστούν μέσω εδάφους ή τρίτης χώρας που δεν καταγράφεται στο παράρτημα I της απόφασης 2004/211/ΕΚ της Επιτροπής ή στο μέρος 1 του παραρτήματος II του κανονισμού (ΕΕ) αριθ. 206/2010 της Επιτροπής, έχουν υποβληθεί σε δοκιμή τιτλοδότησης αντισωμάτων λύσσας (4), η οποία διενεργήθηκε σε δείγμα αίματος που είχε ληφθεί από τον/την κτηνίατρο που είναι εξουσιοδοτημένος/-η από την αρμόδια αρχή όχι λιγότερο από 30 ημέρες μετά τον προηγούμενο εμβολιασμό και τουλάχιστον τρεις μήνες πριν από την ημερομηνία έκδοσης του παρόντος πιστοποιητικού, αποδείχθηκε ότι ο τίτλος αντισώματος είναι ίσος ή μεγαλύτερος των 0,5 IU/ml (5) και κάθε μετέπειτα επαναληπτικός εμβολιασμός διενεργήθηκε εντός της περιόδου ισχύος του προηγούμενου εμβολιασμού, και οι λεπτομέρειες σχετικά με τον τρέχοντα αντιλυσσικό εμβολιασμό και η ημερομηνία λήψης δείγματος για τη δοκιμή ανοσολογικής αντίδρασης παρουσιάζονται στον παρακάτω πίνακα:
               Μέρος II: Πιστοποίηση
               Μικροτσίπ ή τατουάζ
               Ημερομηνία εμβολιασμού [ηη/μμ/εεεε]
               Όνομα του παρασκευαστή του εμβολίου
               Αριθμός παρτίδας
               Διάρκεια ισχύος του εμβολιασμού
               Ημερομηνία λήψης δείγματος αίματος (ηη/μμ/εεεε)
               Αλφαριθμ-ητικός κωδικός του ζώου
               Ημερομηνία εμφύτευσης και/ή ανάγνωσης (6) [ηη/μμ/εεεε]
               Από (ηη/μμ/εεεε)
               έως (ηη/μμ/εεεε)
               ]·
               (1) είτε [II.4. οι σκύλοι προορίζονται για κράτος μέλος που καταγράφεται στο παράρτημα I του κατ’ εξουσιοδότηση κανονισμού (ΕΕ) αριθ. 1152/2011 της Επιτροπής και έχουν λάβει αγωγή κατά του Echinococcus multilocularis και οι λεπτομέρειες της αγωγής που δόθηκε από τον/τη χορηγούντα/-ούσα κτηνίατρο σύμφωνα με το άρθρο 7 του κατ’ εξουσιοδότηση κανονισμού (ΕΕ) αριθ. 1152/2011 της Επιτροπής (7) (8)παρουσιάζονται στον παρακάτω πίνακα]·
               (1) είτε [II.4. δεν έχουν λάβει αγωγή κατά του Echinococcus multilocularis].
            
            Κείμενο της εικόνας
            
               ΧΩΡΑ
               Εισαγωγές στην Ένωση σκύλων, γατών, ικτίδων
               II. Υγειονομικές πληροφορίες
               II.α. Αριθμός αναφοράς του πιστοποιητικού
               II.β.
               Αλφαριθμητικός κωδικός μικροτσίπ ή τατουάζ του σκύλου
               Αγωγή κατά του εχινόκοκκου
               Χορηγών/-ούσα κτηνίατρος
               Όνομα του κατασκευαστή του προϊόντος
               Ημερομηνία [ηη/μμ/εεεε] και ώρα αγωγής [00:00]
               Ονοματεπώνυμο (με κεφαλαία), σφραγίδα και υπογραφή
               ]
               Σημειώσεις
               α) Το παρόν πιστοποιητικό αφορά τους σκύλους (Canis lupus familiaris), τις γάτες (Felis silvestris catus) και τις ικτίδες (Mustela putorius furo).
               β) Το παρόν πιστοποιητικό ισχύει για 10 ημέρες από την ημερομηνία έκδοσής του από τον/την επίσημο/-η κτηνίατρο. Σε περίπτωση θαλάσσιας μεταφοράς, η περίοδος των 10 ημερών παρατείνεται κατά μια συμπληρωματική περίοδο που αντιστοιχεί στη διάρκεια του ταξιδιού διά θαλάσσης.
               Μέρος I:
               Πλαίσιο I.11 Τόπος καταγωγής: επωνυμία και διεύθυνση της εγκατάστασης αποστολής. Να αναφερθεί ο αριθμός έγκρισης ή ο αριθμός καταχώρισης.
               Πλαίσιο I.12 Τόπος προορισμού: υποχρεωτικός στις περιπτώσεις που τα ζώα προορίζονται για οργανισμούς, ινστιτούτα ή κέντρα που έχουν εγκριθεί σύμφωνα με το παράρτημα Γ της οδηγίας 92/65/ΕΟΚ του Συμβουλίου.
               Πλαίσιο I.25 Πιστοποιημένα εμπορεύματα για: αναφέρατε «άλλα» στις περιπτώσεις που τα ζώα μετακινούνται σύμφωνα με το άρθρο 5 παράγραφος 4 του κανονισμού (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου.
               Πλαίσιο I.28 Σύστημα ταυτοποίησης: επιλέξτε μικροτσίπ ή τατουάζ.
               Αριθμός ταυτοποίησης: αναφέρατε τον αλφαριθμητικό κωδικό του μικροτσίπ ή του τατουάζ.
               Μέρος II:
               (1) Διαγράφεται η περιττή μνεία.
               (2) Κάθε τυχόν επαναληπτικός εμβολιασμός πρέπει να θεωρείται πρώτος εμβολιασμός αν δεν έχει πραγματοποιηθεί κατά τη διάρκεια της περιόδου ισχύος του προηγούμενου εμβολιασμού.
               (3) Στο πιστοποιητικό επισυνάπτεται επικυρωμένο αντίγραφο των στοιχείων ταυτότητας και εμβολιασμού των ζώων.
               (4) Η δοκιμή τιτλοδότησης αντισωμάτων λύσσας που αναφέρεται στο σημείο ΙΙ.3.1:
               — πρέπει να διεξάγεται σε δείγμα το οποίο συλλέγεται από κτηνίατρο εγκεκριμένο/-η από την αρμόδια αρχή, τουλάχιστον 30 ημέρες μετά την ημερομηνία εμβολιασμού και τρεις μήνες πριν από την ημερομηνία εισαγωγής·
               — πρέπει να μετρά επίπεδο εξουδετερωτικών αντισωμάτων κατά του ιού της λύσσας στον ορό ίσο ή μεγαλύτερο των 0,5 IU/ml·
               — πρέπει να διεξάγεται από εργαστήριο εγκεκριμένο σύμφωνα με το άρθρο 3 της απόφασης 2000/258/ΕΚ του Συμβουλίου (ο κατάλογος των εγκεκριμένων εργαστηρίων βρίσκεται στον δικτυακό τόπο http://ec.europa.eu/food/animal/liveanimals/pets/approval_en.htm)·
            
            Κείμενο της εικόνας
            
               ΧΩΡΑ
               Εισαγωγές στην Ένωση σκύλων, γατών, ικτίδων
               II. Υγειονομικές πληροφορίες
               II.α. Αριθμός αναφοράς του πιστοποιητικού
               II.β.
               — δεν χρειάζεται να ανανεώνεται για ζώα τα οποία, αφού υποβλήθηκαν στη δοκιμασία με ικανοποιητικά αποτελέσματα, επανεμβολιάστηκαν κατά της λύσσας εντός της περιόδου ισχύος προηγούμενου εμβολιασμού.
               Στο πιστοποιητικό θα επισυνάπτεται επικυρωμένο αντίγραφο της επίσημης έκθεσης του εγκεκριμένου εργαστηρίου σχετικά με τα αποτελέσματα των δοκιμασιών αντισωμάτων λύσσας που αναφέρονται στο σημείο ΙΙ.3.1.
               (5) Πιστοποιώντας το αποτέλεσμα αυτό, ο/η επίσημος/-η κτηνίατρος επιβεβαιώνει ότι έχει επαληθεύσει, στο μέτρο του δυνατού και όπου απαιτείται μέσω επικοινωνίας με το εργαστήριο που αναφέρεται στην έκθεση, τη γνησιότητα της εργαστηριακής έκθεσης σχετικά με τα αποτελέσματα της δοκιμασίας τιτλοδότησης αντισωμάτων που αναφέρεται στο σημείο II.3.1.
               (6) Σε συνδυασμό με την υποσημείωση 3, η σήμανση των εν λόγω ζώων με την εμφύτευση μικροτσίπ ή με ένα ευανάγνωστο τατουάζ που έχει εφαρμοστεί πριν από τις 3 Ιουλίου 2011 πρέπει να επαληθευτεί προτού πραγματοποιηθεί οποιαδήποτε καταχώριση στο παρόν πιστοποιητικό και πρέπει πάντα να προηγείται οποιουδήποτε εμβολιασμού ή, κατά περίπτωση, δοκιμασίας που πραγματοποιείται στα εν λόγω ζώα.
               (7) Η αγωγή κατά του Echinococcus multilocularis που αναφέρεται στο σημείο II.4 πρέπει:
               — να χορηγείται από κτηνίατρο εντός περιόδου όχι μεγαλύτερης των 120 ωρών και όχι μικρότερης των 24 ωρών πριν από την προγραμματιζόμενη είσοδο των σκύλων σε ένα από τα κράτη μέλη ή τα εδάφη τους που αναφέρονται στο παράρτημα I του κατ’ εξουσιοδότηση κανονισμού (ΕΕ) αριθ. 1152/2011 της Επιτροπής·
               — να αποτελείται από εγκεκριμένο φάρμακο που περιέχει την ενδεδειγμένη δόση πραζικουαντέλης ή φαρμακολογικώς δραστικών ουσιών για τις οποίες έχει αποδειχθεί ότι, μόνες τους ή σε συνδυασμό, μειώνουν το φορτίο ώριμων ή άωρων εντερικών μορφών του παρασίτου Echinococcus multilocularis στα οικεία είδη ξενιστών.
               (8) Ο πίνακας που αναφέρεται στο σημείο II.4 πρέπει να χρησιμοποιείται για να τεκμηριώνονται οι λεπτομέρειες περαιτέρω αγωγής εάν η αγωγή χορηγείται μετά την ημερομηνία υπογραφής του πιστοποιητικού και πριν από την προγραμματισμένη είσοδο σε ένα από τα κράτη μέλη ή τα εδάφη τους που αναφέρονται στο παράρτημα I του κατ’ εξουσιοδότηση κανονισμού (ΕΕ) αριθ. 1152/2011 της Επιτροπής.
               Επίσημος/-η κτηνίατρος
               Ονοματεπώνυμο (με κεφαλαία): Ιδιότητα και τίτλος:
               Ημερομηνία: Υπογραφή:
               Σφραγίδα:
            »